**Մարզպետի տեղակալ Լևոն Սարգսյանը մասնակցեց Սևքարի մանկապարտեզի միջոցառմանը 08.12.2015թ.**

  Դեկտեմբերի 8-ին հետաքրքիր միջոցառում էր կազմակերպվել Սևքարի մանկապարտեզում: Այն էկոլոգիական կրթության մի յուրօրինակ դաս էր, որի հեղինակները մանկապարտեզի փոքրիկներն էին: Միջոցառմանը ներկա էին Տավուշի մարզպետի տեղակալ Լևոն Սարգսյանը, մարզպետարանի կրթության, մշակույթի և սպորտի վարչության պետ Կարեն Նազարյանը, կրթական հաստատությունների տնօրեններ մարզի այլ համայնքներից, ծնողներ ու հյուրեր: Երեխաները երգի, պարի ու արտասանության միջոցով ներկայացրին բնության հանդեպ ունեցած իրենց վերաբերմունքը, վեր հանեցին բնապահպանական խնդիրներ, անդրադարձան աղբահանության ու խելամիտ բնօգտագործման անհրաժեշտության հարցերին: